| Esteban Chaves Rubio |
| --- |
| Información persoal |
| Nacemento | Jhoan Esteban Chaves Rubio 17 de xaneiro de 1990 (33 anos) Bogotá, Cundinamarca, Colombia |
| Outros nome(s) | *El Chavito* |
| Nacionalidade |  Colombia |
| Profesión | Ciclista |
| Disciplina | Estrada |
| Equipo |
| **Último equipo** | Orica GreenEDGE |
| **Perfil de corredor** | Escalador |
| Equipo(s) como afeccionado |
| 2007 | Trek Bike House |
| Equipo(s) Pro |
| 2009-20112012-20132014- | Colombia es Pasión-Café de ColombiaColombia-Coldeportes/ColombiaOrica GreenEDGE |
| Principais vitorias |
| Vuelta a España: 2 etapasGiro de Italia: 1 etapa |

**Jhoan Esteban Chaves Rubio**, nado en Bogotá o 17 de xaneiro de 1990, é un ciclista profesional colombiano, máis coñecido como *El Chavito*. Corre para o equipo ProTeam Orica GreenEDGE.

Traxectoria
-----------

Iniciouse moi cedo no ciclocross e practicaba no parque El Salitre, en Bogotá. Como afeccionado correu para o equipo Trek Bike House, destacando especialmente na montaña. No 2011, defendendo a Selección de Colombia, gañou o Tour do Porvir, ademais de rematar segundo na clasificación da montaña, cuarto na clasificación por puntos e segundo na clasificación por equipos. Posteriormente creou o seu propio club ciclista, Esteban Chaves Formación Ciclista.

En 2012 fichou polo Colombia, de categoría profesional continental, e venceu no Gran Premio Cidade de Camaiore e na última etapa da Volta a Burgos, carreira na que rematou terceiro. O 16 de febreiro de 2013 no Trofeo Laigueglia fracturou a clavícula, impedíndolle competir o resto da tempada.

En outubro de 2013 confirmouse o seu traspaso ao equipo australiano Orica GreenEDGE. Na tempada 2014 logrou dúas vitorias de etapa, unha no Tour de California e a outra na Volta a Suíza; debutou na Volta a España, a súa primeira participación nunha gran volta, e acadou o seu mellor resultado na sexta etapa, onde rematou en sétimo lugar. Ademais, destacou ao final da tempada no Tour de Pequín, chegando a ser o mellor corredor mozo da carreira e quedar terceiro na clasificación xeral por detrás de Philippe Gilbert e Daniel Martin.

Na Volta a España 2015 comeza con bo pé, logrando unha gran vitoria na segunda etapa, tras un espectacular ataque no último quilómetro de ascenso, obtendo ademais o maillot vermello de líder da competición. Conseguiu defender o liderado dúas etapas máis, mais na quinta foi superado polo holandés Tom Dumoulin. Con todo, na sexta etapa conseguiu unha nova vitoria e novamente o liderado da xeral. Tras estar outros tres días co maillot vermello, perdeuno definitivamente na novena etapa, camiño a Cima del Sol, aínda que continuou nun gran posto na clasificación. Finalmente, rematou 5.º, o que supuxo un fito para Colombia, xa que Nairo Quintana, estrela colombiana con maior recoñecemento que Chaves, tamén acabou no Top 5 tras ser 4.º

Palmarés
--------

**2011**

* Tour do Porvir

**2012**

* 1 etapa da Volta a Burgos
* Gran Premio Cidade de Camaiore

**2014**

* 1 etapa do Tour de California
* 1 etapa da Volta a Suíza

**2015**

* 2 etapas da Vuelta a España
* Tour de Abu Dhabi, máis 1 etapa

**2016**

* 2.° no Giro de Italia, máis 1 etapa

Resultados nas Grandes Voltas e nos Campionatos do Mundo
--------------------------------------------------------

Durante a súa traxectoria deportiva logrou os seguintes postos nas Grandes Voltas e nos Campionatos do Mundo:

| Carreira | 2012 | 2013 | 2014 | 2015 | 2016 |
| --- | --- | --- | --- | --- | --- |
| Giro de Italia | - | - | - | 55º | **2º** |
| Tour de Francia | - | - | - | - | - |
| Vuelta a España | - | - | 41º | **5º** | **3º** |
| Mundial en Ruta | - | - | 70° | - | - |

Equipos
-------

| Equipo | País | Ano |
| --- | --- | --- |
| Colombia es Pasión |  Colombia | 2009 - 2011 |
| Colombia Coldeportes |  Colombia | 2012 - 2013 |
| Orica GreenEDGE | Australia Australia | 2014 -  |

Notas
-----

1. ↑  "Tour de France 2016" (en francés). Arquivado dende o orixinal o 26 de maio de 2016. Consultado o 31 de maio de 2016.
2. ↑  Cháves (Colombia) se fractura la clavícula en un dura caída en Laigueglia (Ampliación)
3. ↑  Esteban Chaves no correrá más esta temporada tras ser operado
4. ↑  Orica ficha al colombiano Chaves marca.com
5. ↑  http://www.esciclismo.com/ampliada.asp?

|  |  |
| --- | --- |
| Control de autoridades | 
* Wd: Q984528
* Munzinger: 01000009597
* CyclingArchives: 39969
* ProCyclingStats: 140071
* Sports Reference: esteban-chaves-1

 |